Irekia Eusko Jaurlaritza - Gobierno Vasco :: Arantza Tapia Eskoziara joango da energiaren arloko Euskadiko enpresak sustatzera\nArantza Tapia Eskoziara joango da energiaren…\nEuskadiko enpresekin eta Energiaren Klusterrarekin izango da Global Offshore Wind azokan\nEnergiaren, Enpresen eta Turismoaren Eskoziako ministroarekin bilduko da, herrialde hartako energia-politika ezagutzeko eta Euskadiko enpresek Eskozian dituzten aukerak aztertzeko\nIberdrolak Glasgowen dituen parke eoliko nagusiak bisitatuko ditu\nEusko Jaurlaritzako Ekonomiaren Garapen eta Lehiakortasuneko sailburu Arantza Tapia Eskoziara joango da datorren astean energia-politikaz arduratzen den taldearekin, Industriako sailburuorde Juan Ignacio García de Motiloarekin, Energiako zuzendari Javier Zarraonandiarekin eta Energiaren Euskal Erakundeko zuzendari nagusi Pilar Urrutikoetxearekin batera.\nBi eguneko bidaia egingo dute ekainaren 11n eta 12an, Glasgoweko Global Offshore Wind azokara joateko, Euskadiko enpresa kopuru nabarmen baten ordezkariak eta Energiaren Klusterrak parte hartuko dutelako.\nAsteazkenean, hilaren 11n, goizean, Arantza Tapiak azokarako prestatu duten Basque Country standa inauguratuko du, eta bertara ordezkariak bidali dituzten enpresekin bilduko da.*\nArratsaldean, Eusko Jaurlaritzako ea EEEko ordezkariak Iberdrolak Whitelee-n (Glasgoweko hegoaldean) dituen instalazioetara joango dira. Iberdrolaren planta eolikorik handiena da, eta Europako garrantzitsuenetako bat, baita Middelton parke eolikoa ere. Azken horrek elektrizitatez hornitzen ditu inguruko 6.800 etxebizitza.\nOstegunean, hilak 12, Eusko Jaurlaritzako Ekonomiaren Garapen eta Lehiakortasuneko Saileko ordezkariak Edinburgora joango dira, eta Fergus Ewing Energiaren, Enpresen eta Turismoaren ministroarekin lan-bazkaria egingo dute. Bileran, Eskoziako Gobernuak bultzatutako energia-politikak aztertuko dituzte, 2020an lurraldean kontsumitzen duten elektrizitate osoa energia-iturri berriztagarrien bidez lortu nahi baitu.\n*Global Offshore Wind azoka\nGlobal Offshore Wind azokan Basque Country izeneko espazioa izango da, eta azokak Euskadiko hainbat enpresen standak bilduko ditu, Iberdrola, Ingeteam, Idom, Arteche, Ormazabal, Sener, Ulma Forja eta Gamesa.\nRenewable UK energia berriztagarriak garatzeko Erresuma Batuko elkartzeak bi urtetik behin antolatzen duen GOW azoka, offshore energia eolikoaren gainean herrialde horretan egiten den handiena, oso garrantzitsua da sektorerako merkatu erakargarrienetako batean egiten dutelako.\nNegozio-aukerak nahiko handiak dira, Erresuma Batuak 180 bilioi euro inguru inbertituko dituelako energia-iturri horretan datozen 30 urteetan, eta bazkideak beharko dituelako 2020an 18 GWko helburura iristeko.\nIREKIA-k zabalik eta eskura izango du komunikabide guztientzat, sailburuaren agendan azpimarratu diren une garrantzitsuenen informazioa, audioa eta irudiak.


Berria.info - Uribetxebarriak hiltzeko arriskua duela berretsi du auzitegiko medikuak\nOsteguna, 2013ko abenduak 5 - 22:52 Harian\nUribetxebarriak hiltzeko arriskua duela berretsi du auzitegiko medikuak\nEuskal presoa oso larri dagoela berretsi duen arren, Baena medikuak uste du Zaballako espetxean trata dezaketelaFiskala baldintzapeko askatasunaren alde edo aurka dagoen azaltzea falta da bakarrik\nUribetxebarria eta gaixo dauden gainerako hamahiru presoak aske uzteko eskatu zuten atzo Bilbon. / L. J. / ARP\nESANA. AINHOA BAGLIETTO. Josu Uribetxebarriaren abokatuaEpaile kontserbadoreentzat, logikoa litzateke aske uzteaGobernu Zibilera kateatutako seiak, atxilo BilbonAralar eta Bildu hamar orduz itxi dira parlamentuanIru�eko katedraleko ekintzaileak epaitu dituzte\nJosu Uribetxebarriaren egoerak oso pronostiko larria duela eta bueltarik ez duela ondorioztatu du Espainiako Auzitegi Nazionaleko Carmen Baena medikuak. Horixe dio atzo Jose Luis Castro Espetxe Zaintzako epaileari helarazitako txostenak. Epaileak Pedro Rubira fiskalaren eskuetan utzi du informazio hori, honek Uribetxebarria baldintzapean askatzearen aldeko edo aurkako iritzia eman dezan. Azken hitza epaileak izango du.Carmen Baena auzitegiko medikua ondorio horretara iritsi da Donostiako Ospitaleko txostena aztertu ondoren. Auzitegiko medikuak onartzen du Uribetxebarriaren minbiziak �pronostiko oso txarra� duela, haren egoerak �bueltarik ez� duela eta urtebete baino lehen hiltzeko arriskua handia dela. Horretan guztian bat dator Donostiako Ospitaleak egindako txostenarekin. Ezberdintasun bakarra hiltzeko arriskuari buruzko probabilitate zifretan dago. Osakidetzaren txostenak dio Uribetxebarriaren baldintza berdinak dituzten gaixoen %90ek urtebete baino gutxiago irauten dutela bizirik; auzitegiko medikuak, berriz, %50ek. Bi txostenek ez dute zehazten urte hori igaro ondoren hiltzeko arriskua zenbatekoa den, baina egoerak bueltarik ez duela kontuan hartuta, arriskua handitu daitekeela ohartarazten dute biek ala biek.Gainera, bi zifra horiek nabarmen gainditzen dute gaixorik dagoen preso bati baldintzapeko askatasuna ezartzeko orduan erabiltzen den baremoa. 2000. urtean Espetxe Zuzendaritzak kaleratutako zirkular batean ezartzen ziren baldintzapeko askatasuna ezarri ahal izateko baldintzak. Zirkular horrek dio, besteak beste, urtebetean hiltzeko arriskua %10 bada, baldintzapeko askatasuna ezarri ahal zaiola presoari. Zirkular hori kaleratu zenean, Jaime Mayor Oreja zen Espainiako Barne ministroa eta Angel Yuste Espetxe Instituzioetako zuzendaria, egungo bera.Zirkular hori ez ezik, jurisprudentziak berak ere aurreikusten du gaixotasun larriak dituzten presoentzako baldintzapeko askatasuna, �printzipio humanitario� batzuk kontuan hartuta. Hala, dio ezin dela onartu hiltzera doan preso bat espetxean hiltzea, eta presoek duintasunez hiltzeko eskubidea dutela.Okerrera egin dezake Auzitegi medikuaren txostenak, gainera, presoari azterketa gehiago egitea proposatzen du, egoerak okerrera egingo duela ohartaraziz. Jatorrizko minbiziari buruzko diagnostikoa oraindik �osatzeko� dagoela dio, eta metastasien zenbatekoa zehaztu behar dela eta biriketan duen noduluari buruzko eta burmuineko metastasiei buruzko tratamenduak zehaztu behar direla.Osakidetzaren txostenean jasotzen denez, burmuineko minbiziak lotura zuzena dauka presoari 2005an atzeman zioten minbiziarekin. Biriketakoa, berriz, jatorri bera duenik ez du argitzen, baina, bai nabarmentzen du jatorrizko minbizi horrekin lotura izango balu ondorioak are larriagoak liratekeela.Hori ikusirik, auzitegiko medikuak dio Uribetxebarriaren sintomak ikusita, �posible� dela tratamendua Zaballako presondegian jasotzea, baina presoaren egoerak bueltarik ez duela izango ohartarazita.�Kontua ez da espetxean artatua izan daitekeen edo ez. Kontua da gaixotasun larria eta sendaezina badu eta laster hiltzeko pronostiko bat badauka, baldintzapean aske egon behar duela�, adierazi dute Uribetxebarriaren abokatuek.Iragan ostiralean, ospitaleko diagnostikoa jaso berritan, Espetxeetako Zuzendaritzako Idazkaritza Nagusiak hirugarren gradua ezarri zion Uribetxebarriari, presoaren gaixotasun larri eta sendaezinak haren bizia arriskuan jartzen duela argudiatuta. Jorge Fernandez Diaz Espainiako Barne ministroak ere berretsi du Uribetxebarriaren gaixotasuna ezin dela espetxetik artatu. Gainera, baldintzapean aske ez uztea prebarikazioa litzatekeela nabarmendu du.Bitartean, Uribetxebarriak preso jarraitzen du. Bi asteko gose grebaren ondoren, tratamendua jasotzeko prestatzen ari dela jakinarazi du Etxerat-ek. Hain zuzen, astelehenean proba batzuk egingo dizkiote ospitalean, gero burezurreko erradioterapia saioak hasi ahal izateko, buruan duen metastasi anizkoitza tratatzeko. Uztailean atzeman zizkiotenetik, nabarmen hazi zaizkio buruko noduluak. Gainera, birikan ere nodulu gaiztoa du presoak, 18,5 milimetroko diametrokoa.Etxerat-ek gogoratu du Uribetxebarriaren kasuan kontuan hartu behar direla beste faktore batzuk. Batetik, bi asteko gose grebaren ondoren, defentsek behera egiten dutela, eta horrek gaitza areagotu dezakeela; are gehiago, giltzurrun bakarra duela jakinik —2005en diagnostikatu zioten minbizia lehenengoz, eta giltzurrun bat kendu zioten—. Bestetik, Uribetxebarriak espetxe erregimena bete behar du. Gainera, 56 urte ditu, eta azken hamabostak espetxean igaro ditu. Espetxean egoteak sortzen duen estresa kaltegarria da, medikuen arabera. Gauzak hala, �muturreko egoeran� dela eta kalean egon behar lukeela aldarrikatu du Etxerat-ek.\nESANA. AINHOA BAGLIETTO. Josu Uribetxebarriaren abokatua\n�Kontua ez da espetxean arta dezaketen edo ez; kontua da egoera larria dela eta bueltarik ez duela�\nEpaile kontserbadoreentzat, logikoa litzateke aske uztea\nAPM Espainiako epaile kontserbadoreen elkartearen iritziz, �logikoa� litzateke Josu Uribetxebarria baldintzapean aske uztea. �Aske uztea logikoa litzateke, gisa honetako kasuetan ezarrita dagoelako, presoari ezarritako zigorraz hara-tago, bere etxean hil behar duela hilzorian dagoen presoak�, adierazi du Pablo Larenak, Espainiako magistratu gehien biltzen duen elkarteko bozeramaileak.Espetxe Zuzendaritzako Idazkaritzak, berriz, ez du auzitegiko medikuen txostenari buruzko adierazpenik egin nahi izan, eta Espainiako Auzitegi Nazionaleko espetxe Zaintzako epaileak hartzen duen erabakia onartu egingo duela nabarmendu du.\nGobernu Zibilera kateatutako seiak, atxilo Bilbon\nDebekatutako bazkari baten harira txosnetan ertzainekin tentsio uneak izan direla salatu dute\nAtzo Bilbon festa eta aldarrikapena uztartzeko asmoa zapuztu zuen debekuak, baina mobilizazioei ekin zien Herrira kolektiboak. Espainiako Auzitegi Nazionalak eguerdiko manifestazioa zein Euskalguneko Konpromiso Bazkaria debekatuak zituen arren, hiriburuaren erdigunean ozen entzun ziren Josu Uribetxebarria eta larri gaixo dauden beste hamahiru presoak askatzeko oihua. Sei preso ohiren ekintza batekin ekin zioten egunari: Espainiako Gobernu Zibilaren egoitzara katez lotu ziren 11:00etan, babesa adieraztera bildutako dozenaka lagunek �Josu askatu!� aldarrikatzen zuten bitartean. Berehala heldu zen Ertzaintza: kateak hautsi eta atxilotuta eraman zituen seiak.Han bildutakoak metro gutxi mugitu ziren, Plaza Eliptikora, bertan deituta baitzegoen eguneroko elkarretaratzea. Donostiatik heldutako hamabi grebalari eta EH Bilduko lehendakarigai Laura Mintegi ere batu ziren bilkurara. Manifestazioa egiteko debekua �Euskal Herriko egoera soziopolitikoaren aurkako erabaki politikotzat� hartu zuen Herrirako kide Joxean Fernandezek. �Josuren egoera oso krudela da, mingarria. Barne ministroaren azalpenak kontuan izanda, gaur bertan aske utzi beharko lukete�, adierazi zuen, Auzitegi Nazionaleko medikuen txostenaren berri izan aurretik.Bilboko Areatzan jarraitu zuten mobilizazioek, konpartsen inguruan. Debekuari jarraiki, Euskalgunean egin beharreko Konpromiso Bazkaria bertan behera utzi zuten; grebalarien baraualdiarekin bat egiteko, ordea, bazkariko mahaiak prestatu eta ur botilez hornitu zituzten. Halere, Euskalgunean izandako lekukoek adierazi zuten tentsio uneak izan zirela ertzainekin: �Ez dute ekintza sinbolikoa ulertu�.\nAralar eta Bilduko parlamentarien itxialdia, atzo. / IDOIA ZABALETA / ARGAZKI PRESS\nAralar eta Bildu hamar orduz itxi dira parlamentuan\nLegebiltzar barruan 21:30etik aurrera egotea debekatu du Catalanek, eta istilurik ez izateko, lehenago atera dira\nHasiera batean 24 orduko itxialdia eta baraualdia egin behar zuten Nafarroako Parlamentuan Aralarreko eta Bilduko parlamentariek, Josu Uribetxebarria aska dezatela eskatzeko. Azkenean, hamar ordukoa egin zuten. Alberto Catalan Parlamentuko presidenteak jakinarazi zien parlamentariek gehienez 21:30era arte egon daitezkeela euren bulegoetan, eta horretarako Parlamentuko Araudiko 35.1 artikulura jo zuen, esanez lanegun batean gehienez 21:30era arte egon daitekeela eraikin barruan. Agindu horri erabateko ezadostasuna azaldu arren, �probokazioetan ez erortzeko asmoz� Bilduk eta Aralarrek erabaki zuten 21:00etan uztea Parlamentua.Zortzi parlamentariok egin zuten itxialdia: Bilduko Bakartxo Ruiz, Aitziber Sarasola, Koldo Amezketa, Victor Rubio eta Bikendi Barea, eta Aralarreko Txentxo Jimenez, Asun Fernandez de Garaialde eta Xabi Lasa. Goizean egindako prentsaurreko baten bitartez ekin zioten itxialdiari. Uribetxebarria zein gaixo diren gainontzeko presoen askatasuna aldarrikatzeko helburua duen �ekimen sinbolikotzat� jo zuten itxialdia. �Argi dugu Nafarroako Gobernuari eta hainbat sektoreri gai hau agenda politikotik at geratzea interesatzen zaiela, baina gure ustez instituzioei ere badagokie gaiari heltzea�, azaldu zuen Asun Fernandez Garaialdek.Zazpi parlamentariek salatu zuten �heriotzaren korridorean� mantendu dutela Josu Uribetxebarria, eta agerikoa dela legea ez duela berdin ezartzen Espainiako Estatuak kasu guztietan. �Espainiako Gobernua da gertatzen ari denaren errudun bakarra�. Euren ustez �modurik krudelenean eta ulertezinean� muturreraino eraman dute presoaren egoera.Hala, gizarteko beste esparrutan egiten ari diren aldarrikapena Parlamentura eraman nahi izan zuten, eta itxialdia egitea erabaki. �Ziur gaude herritarren gehiengoaren nahiarekin bat egiten duela�, arrazoitu zuen Fernandez Garaialdek.Alberto Catalan legebiltzarreko presidenteak epemuga jarri zion itxialdiari. Bere arabera, Parlamentuko araudiak ez du baimentzen bulegoan 21:30etatik aurrera egotea, �araudian aurreikusitako jarduerak egiteko ez bada�. Catalanen arabera, baraualdi eta itxialdi bat ez dira ohiko jarduera. Horregatik, 21:30rako eraikina uztera dei egin zien.Bilduk eta Aralarrek Catalanen erabakia gaitzetsi zuten. �Gure ohiko lanetan aritzen garenean, urteko 365 egunetan, 24 ordutan egon gaitezke Parlamentu barruan�. Hala ere, probokazioetan ez zirela eroriko eta sektore atzerakoienei ez dietela argudio hutsalik emango adierazi zuten. Era berean, �harridura� azaldu zuten goizeko lehen ordutik �ezohiko polizia presentzia� egon zelako. �Ez dugu ulertzen 11:00etara arte ez badugu gure ekimen publikoki iragarri, nola den posible Foruzaingoak aldez aurretik bertaratu behar genuenaren berri izatea, eta ekiteko prest agertzea�.\nHerenegun gauean atxilotu zituzten. / I�IGO URIZ / ARGAZKI PRESS\nIru�eko katedraleko ekintzaileak epaitu dituzte\nGaixo dauden euskal presoen egoeraz ohartarazteko, Iru�eko katedralean itxialdia hasi zuten herenegun bederatzi pertsonak. Asmoa hamalau orduko itxialdia egitea zen; ordu bat gaixo dagoen preso bakoitzeko. Gauerdian, baina, poliziak atxilotu eta goiz partean epaitu dituzte. Hasieran katedraleko artzapezpikuak salaketa jarri, baina kendu egin du. Dena den, fiskaltzak legez kontrako sartzea egotzi die bederatzi akusatuei. Ondorioz, lau hilabetez egunero hamar euro ordaintzera behartuko ditu epaileak. Osotara 10.000 euroko isuna. No-lanahi ere, atxilotuek ez dute onartu deliturik egin izana. Hori dela eta, bigarren epaiketa bat izango dute irailaren 6an.


Espaloietako koskak kentzeko kanpaina amaitu da - Irungo Udala\nEspaloietako koskak kentzeko kanpaina amaitu da\nObra arloak jakinarazi duenez, abuztuan oztopo arkitektonikoak edo espaloien koskak kentzeko beste kanpaina bat egin zen, urteko bigarrena. Oinezkoen pasabideak hobetzeko jarduketak izan ohi dira, haiek egokituz eta pasabide berriak sortuz.\nIrisgarritasun Planean oinarrituz espaloietako eta oinezkoen pasabideetako beheraguneak egokitzen jarraitzea zen proiektuaren helburua. "Aldian-aldian egiten dira horrelako kanpaina berriak, eta, batzuetan, herritarrek eskatzen dituzte, aurrekontuak parte hartzearen bidez egiteko prozesuen esparruan adibidez, kasu honetan bezala. Lanak formatu txikikoak izaten dira, baina balio handia dute, oinez mugitzea errazten eta arazoak saihesten baitituzte, mugitzeko gaitasun murriztua dutenei dagokienez batez ere", azaldu du Cristina Labordak.\nPuntu hauetan esku hartu da kanpainaren barruan: Santiago-Dunboa inguruan (kanal gaineko zubiko zebra pasabideetan) eta Txoantenea, Victoriano Juaristi eta Tonpes kaleetan. Lanak egiteko aurrekontua 42.558,94 eurokoa da; epea, bi hilabetekoa; eta enpresa arduraduna, Construcciones Lefesa SL.\nKanpaina hau aldian behin berritzen da, eta oraingoan Letxunborro hiribidean egin ziren estilo honetako hobekuntzen jarraipena izan da, Ibis hotelaren eta Café Irunen biribilgunearen artean, 41.079,50 euroko aurrekontuarekin. Aurten gauzatu diren bi kanpainetan ia 100.000 euro inguru bideratu dira hobekuntza horiek egitera.


“Betikoa. Gertukoa” tokiko merkataritzan euskararen erabilera sustatzeko kanpaina, abian - Albisteak - Hizkuntza Berdintasuna\n“Betikoa. Gertukoa” tokiko merkataritzan euskararen erabilera sustatzeko kanpaina, abian\nMerkataritza sektorera bideratutako sentsibilizazio kanpaina da eta helburua lehen hitza euskaraz egitea sustatzea da. Eusko Jaurlaritzak abiatu du ekimena eta bigarren edizioa da honakoa.\n"Betikoa. Gertukoa. Eskatu euskaraz, eskaini euskaraz” eremu sozioekonomikoan euskara sustatzeko planaren helburuei erantzunez, Eusko Jaurlaritzako Kultura eta Hizkuntza Politika sailak merkataritzan euskara sustatzeko abiatu duen kanpaina da.\nIaz egin zen lehenengo edizioak irekitako bidetik jarraituz, Euskal Autonomia Erkidegoko udal guztietara ireki da, eta elkarlanean oinarritu den kanpaina bat eraiki da. Guztira 60 udal baino gehiagok parte hartu dute kanpainan. Bilbo da kanpainarekin bat egin duen hirietako bat eta bertako udaletxean egin da gaur aurkezpen ekitaldia. Kultura eta Hizkuntza Politikako sailburu eta Eusko Jaurlaritzaren bozeramaile Bingen Zupiriak, Bilboko alkate Juan Mari Aburtok eta BilbaoDendak elkarteko presidente Rafael Gardeazabalek aurkeztu dute kanpaina.\nMerkataritzaren testuinguruan euskararen erabilera konfiantzarekin lotzen du kanpainak. Tokiko merkataritzak berezko duen gertutasunak eta betikotasunak konfiantzazko harremana sortzen du. Era berean, harreman horrek kalitatearekin lotura dauka, bai produktuarena eta baita harremanarena ere.\nBingen Zupiria Kultura eta Hizkuntza Politikako sailburuak aipatu duenez “Eusko Jaurlaritzak martxan jarritako Eremu sozioekonomikoaren planak agintzen digu garrantzitsua dela merkataritza eta kontsumo eremuetan zerbitzu hizkuntza euskara izan dadin sustatzea. Eta eskakizun horri erantzunez egin da kanpaina hau. Herritarrak, kontsumitzaileak, aktibatu nahi ditu euskara erosketa unean erabiltzera animatuz. Eta alderantziz, jarduera ekonomikoa herrian dutenak gonbidatu nahi ditu euskaraz gerturatzen zaion herritarrari euskaraz keinu egitera. Bi erpin ukitzen ditu. Erosterakoan eta saltzerakoan ere egin dezagun lehenengo hitza euskaraz”. Zupiriak gaineratu duenez “kanpainak gainera gure hizkuntza, euskara, eguneroko erosketarekin, hurbiltasunarekin, herriko harremanekin lotzen du. Gertukoa eta bertakoa lotzen du euskararekin”.\nBestalde, Bilboko alkateak nabarmendu du “kanpaina honekin bat egin duten 60 euskal udalerriok helburu bera dugula, sinplea bezain funtsezkoa: herritarrak euskaraz erostera animatzea, euskaraz eskatzera eta gure saltokiak euskaraz eskaintzera eta arreta ematera animatzea”. Aburtok azpimarratu du “erronka bat dugula: Bilbo gero eta euskaldunagoa izatea. Euskarak Bilboko kaleak bete ditzan nahi dugu, gure hizkuntza gure egunerokotasunaren parte izan dadin, euskarari egunerokotasuna eman diezaion eta, horrela, euskararen erabilera normalizatu dadin, eta helburu handi horretan guztion konpromisoa behar dugu: instituzioak, erakunde publikoak eta pribatuak eta, batez ere, herritarrenak. Horrela bakarrik lortuko dugu”, gaineratu du.\nBilboko merkataritza- eta turismo-sektorea sustatzeko plataforma den bilbaoDendak elkarteko presidente Rafael Gardeazabalek babes osoa eman dio gure inguruan euskararen erabilera biziberritu eta sustatu nahi duen ekimen honi. “Merkataritza bizi batean hizkuntza bizi baten aldeko apustua egiten dugu, eta iruditzen zaigu merkatarien eta bezeroen artean sarritan sortzen den ingurune ia familiar hori oso egokia dela gure hizkuntzaren erabilera sustatzeko. Eta, alde horretatik, uste dut merkataritzatik ere nabarmendu behar dugula gure bezeroek euskaraz arreta jasotzeko aukera dutela, gero eta saltoki gehiagotan. Izan ere, hori erosketa-esperientziaren kalitate horren parte ere bada. Izan ere, bilbaoDendak-ek gure jardueran funtsezko faktore bereizgarritzat hartzen du esperientzia hori”.\nKanpainaren ezaugarri nagusiak. Kanpainaren lelo orokorra salerosketan ematen den harremanarekin lotu da. Izan ere, “Jarri betikoa” da denda edo taberna batean konfiantza handiena ematen duen esaldia. Hala, euskara egunerokotasunean erabiltzeko hizkuntza gisa eta konfiantza sortzeko bide gisa aurkezten du kanpainak eta euskararen erabileraren inguruan hausnartzea eta sentsibilizatzea du helburu.\nMezu horri spot baten forma eman zaio eta hori da kanpainaren ardatza. Spotak biloba eta amona bat irudikatzen ditu egunerokoan. Amonak bilobari erosketak egitera ateratzeko eskatzen dio eta erosi beharrekoen zerrenda bat aipatzen dio. Hainbeste dira amonak emandako jarraipenak, bilobak zer erosi behar duen ahazten duela okindegira iristean. Okinak baina, amona ezagutzen du eta bilobak ezer eskatu gabe “betikoa” eskaintzen dio. Spotak islatzen duen egoera hau bezeroaren eta merkatariaren arteko eguneroko harremanetik sortzen den konfiantzaren isla da. Eta horrekin batera, norbera bere hizkuntzan artatua izatea konfiantza hori eraikitzeko bidea dela.\nSpotaren zabalkundearekin batera, udalen elkarlanak garrantzi berezia dauka aurtengo edizioan. Merkataritzan euskara sustatzeko kanpaina autonomo edo isolatuak egin beharrean, modu bateratuan egitearen aldeko izan dira EAEko udal ordezkariak (EUDEL, UEMA, hiru Aldundiak eta bat egin duten udal, koadrila nahiz mankomunitateak), eta azken bi urtetan egindako koordinazio lana oso modu positiboan baloratu da. Hala, datozen urteei begira, kanpaina denboran iraunkorra eta bateratua izan dadin adostu da denen artean. Eusko Jaurlaritzan eskainitako euskarrien zerrenda batetik abiatuta, udal bakoitzak norberaren errealitatera egokitutako estrategia bat jarraituko du datozen asteetan zehar spotaren mezua gizarteratzeko helburuarekin.\nGaur bertan eman zaio hasiera kanpainari eta abenduaren 31ra bitartean luzatuko da modu ofizialean, nahiz eta eremu batzuetan urtarrilean ere mantenduko den merkealdiei keinu eginez.


Gizarte Erantzuna eta ROI Industriaren arabera Martech Zone\nOsteguna, abuztua 9, 2012 Igandea, Iraila 8, 2013 Douglas Karr\nDemandforce-ren infografia zoragarria da, ZUREgan Sozialki Emandakoa (Doinua entzuten dut!). Enpresa asko inbertsioaren errentagarritasuna neurtzeko ahaleginak egiten ari diren arren, infografia honetako datuek askoz ere sakonagoa dute arazoa. Jendea bai saiatzen sare sozialen bidez zurekin konektatzeko baina ez zaude hor.\nGauza bat besterik ez da zure negozioarentzako Facebook orria konfiguratzea, baina beste bat da bezeroak modu aktiboan elkarrizketan aritzea, iritzi edo galderak denbora errealean erantzutea eta zure zaletasunari sozialki eskaintzea.\nSare sozialak kontrolatzen ez badituzu ... ematen da ez dela inbertsioaren errentagarritasunik izango. Infografia honek industria bakoitza, haien erantzuna eta inbertsioaren errentagarritasuna banatzen ditu.\nTags: facebook inbertsioaren itzulerafacebook roiindustriaindustriaren inbertsioaren itzuleraindustria roisocial mediaSocial Media Marketingsare sozialak inbertsioaren itzulerainbertsioaren etekin sozialaroi soziala


Doraemon - Wikipedia, entziklopedia askea.\n2Animearen ahotsak eta bikoizketa\nErakutsi/ezkutatu Telesaileko abestiak azpiatal\n3.1Telesaileko kapituluen hasierako abestia, euskaraz\n3.2Bukaerako abestia, euskaraz\nscience fiction anime and manga (en) , komediazko anime eta manga, fantasiazko anime eta manga, abenturazko anime eta manga eta komedia-dramazko anime eta manga\nDoraemon, Nobita Nobi (en) , Takeshi Goda (en) , Suneo Honekawa (en) , Shizuka Minamoto (en) , Tamako Nobi (en) , Nobisuke Nobi (en) , Sewashi (en) eta Dorami (en)\nDoraemon (japonieraz: ドラえもん?) , edo Doraemon, katu kosmikoa, Japoniako manga sail bat da, Fujiko F. Fujiok asmatua. Gero, askotan gertatzen denez, anime telesaila oso ezagun bilakatu zen.\nSailaren protagonista Doraemon izeneko katu robotiko kosmikoa da, Nobita Nobi umea laguntzera etorkizunetik (XXII. mendetik) iritsia. Doraemonek poltsiko magiko bat du, eta hortik XXI. mendeko makina bat tresna ateratzen du, Nobitari laguntzeko.\nEuskal Herrian, telesaila euskaraz ETB 1 kanalak eman zuen lehendabizi, eta oso ospetsua da; orain ETB 3n ematen dute.\nManga 1969an hasi zen argitaratzen, Fujiko Fujio egile izena erabiliz. Izen horren atzean bi sortzaile ziren: Hiroshi Fujimoto (Iroshi Fujimoto, 藤本 弘) eta Motoo Abiko (Abiko Motoo, 安孫子 素雄). Motoo Abikok alde egin zuenean Fujiko F Fujio izenaz izenpetu zituen mangak Fujimotok.\nAnimearen lehen atalak 1973an agertu ziren. 1979an anime sail berri bat hasi zen, eta 2005ean hirugarren bati ekin zitzaion. Bai manga eta bai animea ere ekoizten ari dira gaur egun.\nDoraemoni buruzko hamaika produktu egin dira. Manga eta animeaz gain, filmeak, bideo-jokoak, jostailuak eta musikal bat ere ekoitzi dira.\n2 Animearen ahotsak eta bikoizketa\n3 Telesaileko abestiak\n3.1 Telesaileko kapituluen hasierako abestia, euskaraz\n3.2 Bukaerako abestia, euskaraz\nProtagonistak Doraemon eta Nobita dira. Nobitaren arazoak eta Doraemonek haiek konpontzeko proposatzen dituen soluzioak dira atalen argumentu nagusia. Bi protagonista hauek eta bere lagunek osatzen dute pertsonaia nagusien taldea:\nDoraemon: etorkizunetik datorren katu itxurako robota da. Bere helburua Nobita laguntzea da. Horretarako makina eta tresna bitxiak gordetzen ditu bere 4 dimentsioko poltxikoan, sabelaldean. Jasankorra, lagunkoia eta azkarra da, baina ikaraturik dagoenean kontrola galtzeko joera du. Biziki gustatzen zaizkio dorayakiak.\nNobita Nobi: 10 urteko mutiko betaurrekoduna da. Alferra, buruarina, traketsa eta ahula da, gehienetan. Liburuak gorroto ditu, komikiak salbu. Akats horiek gorabehera, normalean zintzoa eta adeitsua da, gaiztotasunik gabea.\nShizuka Minamoto: Nobitaren lagunik onena da, eta mutikoaren maitasunaren fokua. Neskatila goxoa, garbia, esanekoa eta langilea da.\nTakeshi Goda ("Erraldoi"): Nobitaren ikaskidea, handia eta indartsua da. Bere indarra baliatzen du nahi duena lortzeko, askotan lagunak jo zein mehatxatuz. Izaera zapaltzailea duen arren, lagunak babesteko prest ageri da kanpoko mehatxuen aurrean. Kantatzea asko maite du, ikaragarri gaizki egiten duen arren.\nSuneo Honekawa: Nobitaren ikaskidea, txikia eta maltzurra. Gurasoak aberatsak ditu, eta maite du besteen aurrean hori dela eta harrotzea. Koldar xamara da eta ez ditu abenturak gogoko. Ordea, nahiko azkarra da eta maltzurkeriaz eta ingurukoak manipulatuz lortu ohi du nahi duena.\nHauez gain, hala ere, badira askotan agertzen diren beste pertsonaia batzuk: eskolako irakaslea, zuzendaria, Nobitaren eta haren lagunen familia-kideak...\nAnimearen ahotsak eta bikoizketa[aldatu | aldatu iturburu kodea]\nIrusoin da animea euskarara bikoizten duena. Bikoizle eta aktoreak honakoak dira:\nDoraemon Nobuyo Oyama Ane Aseginolaza\nNobita Noriko Ohara Arantxa Moñux\nShizuka Michiko Nomura Begoña Huegun\nTakeshi Kazuya Tatekabe Iñigo Puignau\nSuneo Kaneta Kimotsuki Nekane Sarobe\nNobitaren ama Dolores Diaz de Mendibil\nNobitaren aita Masayuki Kato Martin Zabala\nTelesaileko abestiak[aldatu | aldatu iturburu kodea]\nTelesaileko kapituluen hasierako abestia, euskaraz[aldatu | aldatu iturburu kodea]\nGoiz goizetan egunon eta gauetan gabon,\nIlargiko leihoan, Nobita eta Doraemon.\nZein pozik bizi diren amets batetik bestera,\nbere lagun eta adiskideekin batera.\nKatu kosmikoa magoa ere bada. Bai, egia da hori!\nRom pom pom, GORA ta GORA beti, Doraemon [bis].\nBukaerako abestia, euskaraz[aldatu | aldatu iturburu kodea]\nAlai gabiltza denok\nharantza ta honantza\nlore tartean pozik\nsalto ta dantza.\nHalaxe gabiltza bai\ngaldu gabe esperantza.\nGizon helduak, beti serio\numeak berriz noiznahi pio ta pio,\neskuak eman elkarri maitasunez\neta bizi gaitezen umore onez!\nAi amona, ai-ai aitona,\nhementxe gaituzue bromaz-broma!\nBertan dugu Tokio, urruti Erroma,\nguztiontzat bakea ta zoriona!\n↑ «Doraemon :: Doblaje Vasco» doblajeenelpaisvasco.webnode.es (Noiz kontsultatua: 2019-10-06).[Betiko hautsitako esteka]\n(Japonieraz) Filmen webgune ofiziala\nHasierako abestia entzungai[Betiko hautsitako esteka]\nBukaerako abestia entzungai[Betiko hautsitako esteka]\nOrriaren azken aldaketa: 7 abendua 2021, 18:47.


Zinema, Zornotza Aretoaren 25. urteurrenaren protagonista — Ametx.eus\nHemen zaude: Hasiera › Albisteak › Zinema, Zornotza Aretoaren 25. urteurrenaren protagonista\nZinema, Zornotza Aretoaren 25. urteurrenaren protagonista\n•\tDatorren asteartean, martxoak 26, zinemari buruzko hitzaldi bat egongo da Aretoan, doakoa eta publiko guztientzat. •\tHitzaldian Lara Izagirre, Arkaitz Basterra, Gaizka Bourgeaud eta Rafa Escolarrek parte hartuko dute.\nAmorebieta-Etxano, 2019ko martxoaren 21. Zornotza Aretoak 25 urte bete ditu eta ospatzeko, Ametx Erakunde Autonomoak hainbat ekintza antolatu ditu. Oraingoan, zinema izango da datorren astearteko, martxoaren 26ko, protagonista.\nAretoan hainbat soinu banda entzun ahal izango dira eta baita zinemari buruzko hizketaldiak ere. Hainbat artista bilduko dituen tertulia musikal bat egongo da. Bereziki, ondoko zinemagileak aipa daitezke: Lara Izagirre, Arkaitz Basterra, Gaizka Bourgeaud eta Rafa Escolar.\nLara Izagirrek bere lehenengo filma Amorebieta-Etxanon grabatu zuen eta Goya bat irabazi zuen. Arkaitz Basterra zuzendaria bere dokumentalengatik da ezaguna; Gaizka Bourgeaud fotografia-zuzendaria izan da hogeita hamar bat filmetan eta Rafa Escolar, Zornotzako zuzendari multifazetikoa da, ozeanoa zeharkatuko duena ekitaldi honetan egoteko. Maite Etxeita kazetariak gidatuko du hitzaldia eta Miren Eelesek zuzeneko musika jarriko du.\nInteresa duten guztiek parte hartzeko aukera izango dute, doan, aforoa bete arte.


Ogasunak Errenta Zergaren itzulketa azkarra eskatzeko epea ireki du | Consumer\nOgasunak Errenta Zergaren itzulketa azkarra eskatzeko epea ireki du\nAtzo, ostirala, hasi zen Pertsona Fisikoen Errentaren gaineko Zergaren (PFEZ) itzulketa azkarra eskatzeko epea, duela bi urte hasitako sistema, aitortzaileek 2001ean egindako atxikipenen itzulketa lortu ahal izateko. Eskaerak aurkezteko epea apirilaren 16an amaituko da.\nOgasun Ministerioko iturriek azaldu dutenez, aitorpena egin beharrik ez dutenek “dagokien itzulketa azkar eta erraz lor dezakete”. Sistema horretatik, oro har, 21.035,42 eurotik (3.500.000 pezeta) beherako errentak jaso dituzten zergadunek jaso dezakete onura 2001eko ekitaldian.\nItzulketa azkar horretaz baliatzeko mekanismoa bereziki sinplea da. Soilik Ogasunari jakinarazi behar zaizkio datu pertsonalak (seme-alaben kopurua, bizilekua, banku-kontuaren zenbakia eta zerga-esleipena), eta dagozkion kalkuluak egin eta dagokion erakundean itzuli behar dira.\nAgentziak gutuna eta ereduak bidaltzen dizkie zergadunei itzulketa azkarra eskatu ahal izateko.\nIRPF-eu itzulketa plazo-eu


Egia | Irutxuloko Hitza\nEtiketen Fitxategia | Egia\nEgihaurguneren irekiera jaia, iruditanBy Estitxu Zabala on 2014/12/13 in Gizartea, Laguntzaileak Egiako txikiek badute elkartzeko tokiaBy Estitxu Zabala on 2014/12/13 in Gizartea Sei urte bitarteko haurrek eta euren gurasoek Egihaurgune erabiltzeko aukera izango dute; baina momentuz bi egoitzekin moldatu beharko dira, bata arratsaldez eta bestea goizez. Lau urte zeramatzan Egiako guraso talde batek aldarrikapen berarekin; euren haurrekin egoteko egoitza bat eskatzen. “Eguraldi onarekin erraza da moldatzea, baina euria ari duenean?”, aipatu du gurasoetako batek goizean egin duten [...]\n(Bideoa) Auzotarren agerraldiaBy Nerea Lizarralde on 2014/11/29 in Hiria, Laguntzaileak Proiektuaren irudiakBy Nerea Lizarralde on 2014/11/29 in Hiria, Laguntzaileak Egiak bidegorria izango duBy Nerea Lizarralde on 2014/11/29 in Hiria Udalak, Kalapie Elkarteak eta auzotarrek osatutako lan talde batek mugikortasun proiektu bat egin dute elkarlanean. Auzotarrek eta hainbat eragilek babesa eman diote agerraldi publiko batean. Albiste onak iritsi dira Egiara. Azkenean bidegorria egingo dute, eta oinezkoentzat auzo erosoago batean bilakatuko da. Auzotar askok parte hartu dute proiektu honetan, eta hurrengo urtean errealitate bihurtuko den egitasmo [...]\nDonosti-Gain Pilota Txapelketak baditu irabazleakBy Estitxu Zabala on 2014/11/17 in Kirola Egiako frontoiko harmailak zalez bete dira finalak aurrez aurre ikusteko. Donosti-Gain 51. Pilota Txapelketa jokatu dute Egian, zortzi jardunalditan, eta dagoeneko baditu bere irabazleak. Juanito Alvarezen omenezko lehia izan da, 22. urtez jarraian, eta atzo arratsaldeko finalek Egiako frontoiko harmailak lepo bete zituzten. Emakumeetan, Eneritz Perez eta Ariane Arrieta izan ziren garaileak; gizonezko juniorretan, Mikel [...]\nEgiako La Paz ikastetxeko ikasleak berriro elkartu dira 40 urteren osteanBy Irutxuloko Hitza on 2014/11/07 in Behatxulo, Hiria Txuri beltzetik koloretara igaro izana ez da bi argazki hauen arteko ezberdintasun bakarra. Egiako La Paz ikastetxeko neskatilak ageri dira lehen argazkian, eta neskatila horietako batzuk emakume bihurturik bigarren argazkian. Haurtzaroko oroitzapen bereziek animaturik, duela aste gutxi elkartu dira berriro, Egiako La Paz ikastetxean gauzatutako ikasketak bukatu zituztenetik berrogei urte bete direnean. Ikastetxea 1937ko uztailaren [...]\nJoseba Alvarezek EH Bilduren ekitaldi bat legeztatzeagatik Egiako epaitegian deklaratu duBy Lide Ferreira on 2014/10/29 in Politika Ertzaintzak auzibide bat martxan jarri du, Sortuko kidearen jardun politikoa eta behin-behineko askatasunaren baldintzak bat datozen galdetzeko. Donostiako Instrukzioko 3. epaitegiak Sortuko kide Joseba Alvarez deklaratzera deitu du gaur goizean. Egoera honen aurrean, EH Bilduk balorazio politikoa egin du, Egiako epaitegiaren aurrean. Joxean Agirrek azaldu duenez, EH Bilduk ‘Hiri Bizia’ egitasmoa aurkeztu zuen ekainean, eta [...]\nAnder Sagarzazuk irabazi du Porrontxotako krosaBy Estitxu Zabala on 2014/09/22 in Jaiak, Kirola Bidebietako korrikalariaren atzetik geratu dira Mikel Albeniz egiatarra eta Imanol Gonzalez altzatara; Larratxoko Naiara Casi izan da lehen emakumea. Egiako Porrontxo jaien barnean, herri lasterketa jokatu zuten joan den larunbat arratsaldean. Partaideek 6’6 kilometroko ibilbidea egin behar izan zuten, eta Bidebietako Ander Sagarzazu izan zen txapelduna, (21:32). Mikel Albeniz egiatarra eta Imanol Gonzalez altzatarra geratu [...]\nTweetstream\tViewing item 1 to 5 (of 5 items) Ostraka posted an update in the group Iruña-Veleia 6 days ago


"Ia denok ados gaude" - - Goiena.eus\n"Ia denok ados gaude"\nJexux Urmeneta 2013-04-14 02:00\nZaborra biltzeaz eta birziklatzeaz Gipuzkoa herrialdeko bizilagun gehienok antzerako gauzak...\n... –ahal den gehien birziklatu, alegia– adierazten ari garela kontuan hartuta, uste dut ordua badugula geu guztion aldetik ahalegintxo bat egin eta herritarrei proposatzen dieguna zehazki ondo aurkezteko.\nBergarako talde batek Udalean berea aurkeztu duela eta, aurrerantzean herrian erreferendum bat izateko eskakizunak aukera zabala eduki badu, alderdi guztiak horretan batera eginez gero. Eta hau horrela gertatzen bada, era berri hauetako lehenbiziko bozketa izanik, benetako egun hura garrantzitsu bihur dadin, aproposa den galdera bat bilatu beharra daukagu orain.\nBati baino gehiagori errazegia irudituko zaio galdera bat asmatzea edo aurkeztea, baina hori ez da horrela. Gogoratu, bestela, 8 urtetan zehar Euskal Komunitateko (hiru probintzietakoa, zehazki esanez) lehendakaria zen Ibarretxe jaunak zenbat lan izan zuen ditxosozko galdera asmatzen, eta, azkenean, ozta-ozta bi gaiez osatutako galdera bat bururatu zitzaion. Bere garaiko jardun interesgarri hartaz gogoratuta, oraingo honetan horrelako zerbait egitea proposatuko nieke nik hemengo taldeei zein alderdiei, eta batez ere atez atekoaren eta bosgarren edukiontziaren aukerakoei. Hemen ere galderak ezingo dira arruntak izan, baizik eta nahiko baldintzatuak; hau da, %80 birziklatzen ez duten aukera guztiek derrigorrez erantzun beharko lukete ea prest dauden soberan gelditzen den zaborra hemen herrian bertan erretzeko.\nGuk erabaki dezakegu herriari berari dagokion gaiaz bakarrik, eta hemen birziklatzen ez duguna Zubietara edo beste herri batera bidaltzea ezin izango dugu erabaki tokiko erreferendum batean… edo prest al gaude gu beste herrietan soberan uzten dutena geurean jaso eta erretzeko? Gai honetaz ia denok ados gaude; beraz, joka dezagun garbiago!


Irekia Eusko Jaurlaritza - Gobierno Vasco :: Lehendakariak zerbitzu publikoak bermatzeko konpromisoa hartu du, autogobernu handiagoaren alde agertu da eta adostasunak lortzea eskaini du\nLehendakariak zerbitzu publikoak bermatzeko…\n\n\nLehendakariak zerbitzu publikoak bermatzeko konpromisoa hartu du, autogobernu handiagoaren alde agertu da eta adostasunak lortzea eskaini du Iturria: Irekia\n\nIñigo Urkullu lehendakariak euskal gizarteari hitz egin dio Gabonetako mezu tradizionalean. Bere lehenengo hitzetan Urkulluk azpimarratu du Euskadi “beldurra eta gorrotoa” atzean uzteko “aukera berdintasunezko etapa” berri batean dagoela. Lehendakaria ziur dago “leialtasunaren eta diskrezioaren” bitartez “iragana gainditzea” lortuko dela, baina horretarako “eskuzabaltasun handia” beharko dela ziurtatu du.\nEgoera ekonomikoari dagokionez, lehendakariak onartu du datozen bi urteak zailak izango direla, baina ziur dago gaindituko direla. Iñigo Urkulluk ziurtatu du Eusko Jaurlaritzak zorroztasun ekonomikorik “handienarekin” jardungo duela eta “gerrikoa estutuko” duela. Ahalegin ekonomiko horretan ez dira pertsonak ahaztuko; izan ere, lehendakariak azpimarratu du datorren urteko “lehentasunak” izango direla. Bere hitzaldian azpimarratu du osasun-arreta, behartsuenentzako laguntza, gazteen prestakuntza eta langabetuentzako laguntza bermatu nahi dituela.\nUrkulluren jaurlaritzaren beste helburu bat da “autogobernua irabaztea, erabaki gehiago hartzea, aintzatetsiak izatea eta munduan presentzia handiagoa izatea”. Lehendakariak “errespetua” eskatu du Euskadiren autogobernuarentzat hezkuntza-, osasun- nahiz kultura-politiketarako, baita erabaki politiko eta ekonomikoetarako ere.\nBukatzeko, Urkullu lehendakariak akordioak lortzeko eta “zailtasunen aurrean gehitzeko” prest dagoela adierazi du. Urte berria ez ezik, “garai berri bat” ere hasten ari dela gailendu du, eta “guztiontzat hobea” izan dadin lan egiteko konpromisoa hartu du.\n(Diskurtso osoa eranskinean)\nlhk_mezua_eu.mp3 behera kargatu (6 MB)\nlhk_mezua_eu.mpeg 200 MB\nmensaje_Fin_de_Ano_euskera.pdf 20 KB (application/pdf)\nEusko Jaurlaritza enpresa txiki eta ertainentzako eta autonomoentzako diru-laguntzak prestatzen ari da\nLehendakariak «zubiak berreraikitzearen» aldeko apustua egin du, hala, diru-sarrerak bermatzeko politiken gaineko adostasuna berritzeko, krisialdiak Euskadin izandako eragina gutxitu baitute halakoek


Faseak eta sailkatzea — Nafarroako Bertsolari Txapelketa 2019\nLau sailkapen fasetan banatua dago 2019k0 Nafarroako Bertsoalri Txapelketa: aurre-kanporaketak, final-laurdenak, finalaurrekoak eta finala. Final-laurdenetako fasea da otsailaren 9an abiatzen dena.\nUrtarrilaren 18an eta 19an jokatu ziren, Iruñean eta Irunberrin. Txapelketa batean sekula kantatu gabeko sei bertsolari eta duela bi urteko sailkapeneko azken seirak izan ziren bertan. Hamabi bertsolari guztira, sei sailkatzeko. Hauek izan ziren bertsolari sailkatuak: Joana Ziganda, Xabat Illarregi, Endika Legarra, Saats Karasatorre, Diego Riaño eta Sahats Aleman.\n24 bertsolari izango dira fase honetan. Sei bertsolariz osatutako lausaio jokatuko dira. Talde bakoitzeko irabazlea zuzenean pasatuko da hurrengo fasera; eta puntu gehien batzen dituzten beste hamalaurekin osatuko dira finalaurrekoak.


EAEko Arbitraje Legeari buruzko Gida Integrala | EAEko Arbitraje Legea\nEAEko Arbitraje Legeari buruzko Gida Integrala\nEAEko Arbitraje Legea\nEAEko hazkunde ekonomiko espontaneoak finantza zentro liderra bihurtu du. Horrela, herrialdeak nazioarteko inbertitzaile eta kontratisten arreta erakarri du. Berez, horrek negozio-erakunde desberdinak sortu ditu.\nEta merkataritza-enpresen hazkundearekin batera, EAEk merkataritza-gatazkak areagotu ditu. Gatazka hauek gehiago biderkatu dira mundu mailako ekonomiaren atzerakadaren eraginez. Beherakada horiei esker, enpresek ezin dute funtsik sortu partikularrekin edo beste konpainia batzuekin dituzten akordioak bete behar direnean.\nGatazken hazkundearekin batera, gatazkak konpontzeko sistema garaiz eta errentagarria izan behar zen. Horregatik, arbitrajera askoren aukera dago.\nHori dela eta, praktika estandarra bihurtu da EAEko merkataritza-enpresek beren kontratuetan arbitraje klausulak edo akordioak txertatzea.\nAzter dezagun arbitrajea zertan datzan EAEko merkataritza arbitrajearen legean eta abantailetan murgildu aurretik.\nZer da Arbitraje?\nArbitraje gatazkak konpontzeko sistema nagusietako bat da. Gatazkak konpontzeko beste modu batzuk negoziazioa, bitartekaritza, lankidetzako legea eta auziak dira.\nGatazkak konpontzeko bide desberdin horien artean arbitrajea nabarmentzen da. Hori ezaugarri dinamikoengatik da.\nArbitrajearen ezaugarri nagusietako bat da enpresa erakundeek edo norbanakoek beren desadostasunak konpondu ditzaketela epaitegietara joan gabe.\nProzesuak bi alderdiek hirugarren alderdi inpartziala hautatzen dute, legez arbitro deitzen dena, gatazkak sortzen diren bakoitzean tartekatzeko. Bi alderdiek aldez aurretik ados daude arbitroaren epaia behin betikoa eta loteslea dela. Epai honi legez sari gisa deitzen zaio.\nGatazkan dauden bi alderdiek arbitraje prozesuaren xehetasunak adostu ondoren, entzunaldiak aurrera egiten du. Entzunaldi horretan, bi aldeek beren frogak eta testigantzak aurkezten dituzte beren aldarrikapenak berresteko.\nOndoren, arbitroak bi aldeen erreklamazioak kontuan hartzen ditu laudoa emateko. Sari hau behin betikoa izaten da, eta auzitegiek ia ez dute saria berriro aztertzen.\nArbitrajea borondatezkoa edo derrigorrezkoa izan daiteke.\nOhiz, arbitrajea beti izan da borondatezkoa. Baina denborarekin, zenbait herrialdek derrigorrezkoa bihurtu dute zenbait arazo juridiko konpontzeko orduan.\nEAEko Arbitraje Legearen ikuspegi orokorra\nEAEko arbitraje legeak ezaugarri desberdinak ditu, besteak beste:\n# 1. Esparru legegilea\nEAEko arbitraje legeak, oro har, EAEko eremu desberdinetan funtziona dezake finantza-gune askeak ez ezik. Finantza gune askeak merkataritza libreko zonak bezala ere ezagutzen dira.\nAtzerriko inbertitzaileek negozio negozioak sortu eta lanbideak egiten dituzten eskualde ekonomikoak dira. Zonalde aske bakoitzak bere arbitraje legeria berezia du atzerriko inbertitzaileak bultzatzea eta erakartzea helburu duena.\nEAEko merkataritza libreko bi zona daude:\nZonalde hauetaz aparte, arbitraje lege orokorra EAEko beste edozein eskualdetan aplika daiteke.\n# 2. Mugak\nEAEko Lege Federalaren arabera, alderdiek arbitraje laudo bat inpugnatu dezakete 15 urteko epean erreklamazio zibila bada eta 10 urteko epean merkataritza erreklamazioa bada. Aurreikusitako epea igarotakoan, arbitraje laudoarekin lotutako edozein ekintza judizial preskribatuta dago eta epaileak ez du artatuko.\nGainera, legeak xedatzen du behin betiko esleipena 6 hilabeteko epean eman behar dela, lehenengo entzunaldiaren egunetik hasita.\nArbitroak entzunaldia 6 hilabete edo gehiago luzatu dezake gatazkan dauden alderdien arabera.\n# 3. Arbitraje akordioaren indarraldia\nArbitraje akordioak baliozko izan ditzan, zenbait baldintza bete behar ditu, besteak beste:\nArbitrajeak idatzizko formatua izan behar du. Horrek mezu trukaketa idatzia edo elektronikoa izan dezake.\nInstituzio baten izenean hitzarmena kontratua sinatzen ari denak izan beharko du ekintza hori egiteko eskumena.\nPertsona fisiko batek hitzarmena sinatzen badu, pertsona horrek bere legezko erantzukizunak betetzeko gai den norbait izan behar du.\nEnpresa batek beste baten arbitraje kontratua erabil dezake betiere sartutako arbitraje klausula aipatzen badu.\nGainera, arbitraje-kontratuko adierazpenek termino argiak izan behar dituzte. Bi aldeek ere behar bezala ulertu beharko dute arbitraje kontratuan dagoen guztia.\n# 4. Arbitroa\nLegez, ez dago mugarik kasu batean egon daitekeen arbitro kopuruari dagokionez. Hala ere, arbitro bat baino gehiago behar izanez gero, orduan arbitroen kopurua zenbaki bakoitia izan beharko da.\nArbitroa hautatzerakoan, legezko jarraibide zehatzak daude:\nArbitroak, inondik ere, legearen arabera adingabea ez den alderdi neutroa izan behar du.\nArbitroak ez du debekurik izan behar porrotaren, delituaren edo legez kanpoko beste edozein jardueraren ondorioz.\nArbitroak ez du lan egin behar arbitrajearen kontratua sinatzen duten bi alderdietarako.\n# 5. Arbitro baten izendapena\nBi alderdiak arduratzen dira arbitroak izendatzeaz. Baina bi alderdiek akordiorik lortu ezin dutenean, arbitraje erakunde batek arbitro kualifikatuak izendatu ditzake.\nOndoren, arbitroek presidente bat izendatuko dute beraien artean. Lehendakaria izendatzeko gai ez badira, arbitraje erakundeak izendatuko du.\n# 6. Arbitro baten independentzia eta inpartzialtasuna\nArbitroa izendatzean, arbitroak idatzizko legezko adierazpena eman behar du, haien inpartzialtasunari buruzko zalantza guztiak ezabatzen dituena. Arbitroak arbitrajearen kasuan inpartziala izaten jarraitu ezin duen kasuren bat badago, alderdiei jakinarazi beharko diete. Eta horretarako, agian, arbitroak bere kargua utzi beharko du.\n# 7. Arbitroa kargutik kentzea\nZenbait gauzek arbitroak kentzea eta ordezkatzea ekar dezakete, besteak beste:\nArbitroaren eginkizunak betetzeko heriotza edo ezintasuna.\nBeren funtzioak betetzeari uko egitea.\nProzeduran justifikatu ez diren atzerapenak ekartzen dituen moduan jokatzea.\nArbitraje akordioa urratzen duten ekintzak burutzea.\nArbitraje komertziala aukeratzearen abantailak\n# 1. Gatazka konpontzeko pertsona egokia aukeratzeko askatasuna\nBi alderdiek askatasuna dute lanerako egokia dela uste duten arbitroa aukeratzeko. Horri esker, bi alderdiek gaia ondo ezagutzen duen arbitroa hautatuko dute.\nGainera, negozio enpresen arteko gatazkak konpontzeko esperientzia egokia duen norbait hautatzeko aukera dute.\n# 2. malgutasuna\nMerkataritza-arbitrajea malgua da, izan ere, alderdiei prozesua nola doan zehazteko gaitasuna ematen die, denbora eta lekua barne. Horri esker, bi aldeek gustura dauden akordio plana landu dezakete.\n# 3. Puntuala eta errentagarria\nMerkataritza arbitrajearen malgutasunaren ondorioz, alderdiek prozesua azkarra egin dezakete.\nHorrek auzietan zehar gastatutako gehiegizko kopurua aurrezten laguntzen du.\n# 4. Azken erabakia\nArbitrajean hartutako azken erabakia loteslea da. Horrek desafioa bihurtzen du edozein alderdirekin helegitea aurkeztea emaitzarekin pozik ez dagoenean. Hori ez da helegite amaigabeak irekitzeko aukerak sortzen dituzten auzitegien kasuetatik ezberdina.\n# 5. Prozedura neutroa\nNazioarteko negozio gatazken kasuan, bi alderdiek erabaki ahal izango dute non egingo den entzunaldia. Arbitraje prozesurako hizkuntza ere hauta dezakete.\nKontratatu EAEko arbitraje abokatu trebea\nAmal Khamis Abokatua eta aholkulari juridikoak mundu osoan ezaguna den EAEko abokatu-bulegoa da. EAEko arbitraje abokatuen enpresa nagusia gara. Gure defendatzaile taldeak merkataritza arbitraje akordioa idazten lagun zaitzake eta EAEko arbitraje prozedura bideratzen lagunduko zaitu.\n50 urte baino gehiagoko esperientzia dugu gai juridiko desberdinak tratatzen, batez ere merkataritza arbitrajearen arloan. Bezeroengan oinarritutako abokatu bulego bat gara, gure bezeroekin estu lan egiten duena beraien behar zehatzak asetzeko. Beraz, zure interesak ondo babestuko lirateke gure ordezkari gisa.\nArbitrajea gatazkak konpontzeko modu ezagunagoa bihurtu da, batez ere diru asko jokoan egon daitekeen merkataritza gatazketan. Hala ere, jende gehienak gutxi daki legeari buruz, eta dakiena askotan okerra da. Merkataritza gatazkak kudeatzeko eta konpontzeko behar den guztia daukagu, alderdia enpresa txiki edo handiko enpresa izan ala ez. Hurbildu gaur guretzat eta egin dezagun lan bikaina gatazka adiskidetasunez konpontzeko.


Borteyru anaiek bere lehenengo San Migel Xare Irekia lortu dute | EHK\nSan Migel eta Gazteak Xare Irekien finalak jokatu ziren pasa den larunbatean, urriak 2, Irurako Ametsa trinketean, non nagusien mailan Borteyru anaiek 40-33 irabazi zioten Larronde-Etxebest bikoari eta gazteetan Halsouet-Vila bikoak 40-31 Zabalegi-Mujika bikoari.\nXareko jaialdi bikainaren lehen finala, 17:00etan, I. Gazteak Xare Irekikoa izan zen, Urruñako Halsouet-Vila bikoak, Zabalegi-Mujika irurar bikoaren kontra jokatu zuelarik. Urruñarrak ziren faborito txapelketa osoan erakutsi duten nagusitasunagatik eta ez zuten hutsik egin, 40-31 irabazi ziotelarik etxeko bikoteari. Hala ere, hasiera oso ona eman zioten lehiari irurarrek, eta bost-sei tantoko aldea ireki zuten markagailuan, baina partidaren erdira iritsitakoan, Iparraldeko bikoak aurrea hartu eta azkenean garaipena beraiena izan zen.\nFinal nagusian berriz, III. San Migel Xare Irekian, Larronde-Etxebest bikoak Borteyru anaien kontra jokatu zuen, faborito argirik gabeko norgehiagokan. Bikote biek nahiko maila antzekoa emana zuten txapelketan zehar eta finala ere horren islada izan zen.\nPartida parekatua izan zen eta azken hamarkada bitartean pilotariek oso ondo jokatu zuten, baina bukaeran Borteyru anaiek ihes egin zuten markagailuan eta partida beraien alde erori zen. Lehenengo aldia zen elkarrekin parte hartzen zutela Irurako torneoan eta emaitza ezin hobea eskuratu zuten, txapela etxera eramanda.\nAntolatzaileek oso balorazio positiboa agertu zuten aurtengo ekitaldiaren inguruan, izan ere, aurten gazte mailako txapelketa berreskuratu dute, eta hor ahalegin handia egiten ari dira xarearen alde, bai elkartetik eta baita Irurako Udalaren aldetik ere. Irura xarean jokatzen den Hegoaldeko herri bakarrenetakoa dela kontuan izanda, nagusien mailan jokalari onenak etortzen dira Irurara San Migel Irekian parte hartzera eta hori ere azpimarratzekoa da.


Donostiako tabernek osasun-arauak ondo betetzen dituzte - Deia\nBakarrik bi isun jarri dizkiete\nDonostiako tabernek osasun-arauak ondo betetzen dituzte\ndeia.eus 17.08.2020 | 12:52\nDonostiako taberna baten barrutiaren artxiboko irudia. Donostiako Udala\nDonostiako taberna baten barrutiaren artxiboko irudia.\nDONOSTIA. Donostiako Udala poz-pozik egon behar du hiriko ostalariekin. Bada, koronabirusaren pandemi ahasi zenetik, hiriko ostalaritza-establezimenduek ezarritako osasun-protokoloak bete egin dituzte. Neurri horiek betetzen direla ziurtatzeko, Udalak hainbat kontrol egin ditu hiriko establezimenduetan, eta orain arte bakarrik bi isun jarri behar izan ditu.\nEnrique Ramos Osasun Publikoko zinegotziak adierazi duenez, "Udaleko Osasun Publikoko Sailak bisita batzuk egin ditu ostalaritzako establezimenduetara, pandemia dela eta, kontrol higienikoko plan berezi batean oinarrituta. Emaitza oso positiboa izan da, taberna gehienak arauak betetzen ari baitira ".\nHiriko taberna gehienek pintxoak babesteko beira-arasak jartzeko betebeharra betetzen dute, osasun-neurri gisa. Udalak ikuskatutako 10 establezimendutatik 9k dagoeneko badituzte beira-arasa horiek, eta bisitatutako biri bakarrik iritsiko zaie laster zehapen bat neurria ez betetzeagatik, nahiz eta horretarako eskatu.\nEnrique Ramosen hitzetan, "Sektorea, oro har, higiene arauak betetzen ari da, eta arduratsua izaten ari da, ez bakarrik botere publikoek hala eskatzen diotelako, baizik eta badakielako bezeroek segurtasuna eta bermeak behar dituztela une zail honetan".\nIkuskapenean higieneari dagozkion hainbat neurri aztertu dira. Zehazki 15 parametro izan dira, eta horien artean daude: pintxoen beira-arasa, lokalaren garbiketa eta mantentze-lanak, baxeraren eta beirateriaren babesa, gainazalen eta ekipoen desinfekzioa, eskuen garbiketa, gelaren presentzia eta kartarik eza.\nOrohar neurri guztiak ongi bete diren arren, eskuen garbiketarekin lotutako alderdiak izan du besteekiko alderatuta nolabaiteko beherakada.\nLehen bisitan, Osasun Publikoko arduradunek neurrien eta egin beharreko zuzenketen berri eman dute, eta bigarren bisitan egiaztatu dute ez-betetzeak zuzendu diren ala ez. Bisita horietan, hainbat establezimendutara egin dira, hala nola tabernak, jatetxeak, pizzeriak, kebabak, kafetegiak, pubak eta erretiratuen etxeak.\nHondakin handiak kalean uzteagatik jarritako isunak indartuko ditu Donostiak.


Partidu aurretikoak: Bigarren itzuliaren hasiera gizonezkoen lehen mailan - Federación Guipuzcoana de Baloncesto\nBigarren itzulia astebukaera hontan hasiko da gizonezkoen lehen mailan eta lidergoa pil-pilean dago. Hiru koliderrak saiatuko dira hamaikagarren garaipena batzen jokatutako hamalau jardunalditatik. TAKE Orbela Taberna taldeak, Electricidad Pedrosanz Debasket bixitatuko du gaur arratsaldean; etxetik kanpo jokatuko du ere Santo Tomasek bihar, CD Internacionalen aurka, eta Bosteko Iraulik, Hernani jasoko du. Hiru leia estu, dinamika onean dauden hiru taldeentzat. Sailkapenaren behekaldetik, Cafes Aitona Askatuak taldeak, ZAST Zarautz ezustean hartzen saiatuko da haize pixkat hartzeko.\nEmakumezkoen lehen mailan, Atletico San Sebastian eta ZAST Zarautz bederatzigarren garaipena eskuratzen siatuko dira bederatzigarren jardunaldi hontan Alde Zaharraren eta Grupo EME Oiarsoren aurka. Hirugarren sailkatuak, Antigua Luberrik, TAKE jasoko du, garaipen batera dagoena, oso leia erakargarria. Behekaldetik, Eskoriatzak ezustekoa ematen estreinatu nahi du Ostadar SKT sendo baten aurka.\nGainera, Euskal ligetarako sailkapena ematen zuten lauko finalak jokatu ostean aurreko astebukaeran, Juniorren eta kadeteen mailak bigarren faseari ekingo diote finalen finala begi bistaz jota harturik.\nHauexek dira jardunaldiko ordutegiak:


Alkate jaun eta andreen ituna – Amurrioko Udala\n2012ko urrian, Amurrioko Udalak alkate jaun eta andreen ituna sinatu zuen. Itun hori Europako Batzordearen ekimenez abiarazi zen, eta, horren bidez, sinatzen duten udalek borondatezko konpromisoa hartzen dute Europako Batasunak 2020rako jarritako aurrezte-helburuak gainditzeko. Xedea da 2020rako udalerrien CO2 isurketa % 20 baino gehiago gutxitzea, energia-eraginkortasunaren eta energia berriztagarrien garapenaren bitartez.\nHorretarako, beharrezkoa da konpromisoa hartu duten udalerriek egungo energia-egoera osoki planifikatzea eta ekintza-plan bat egitea; plan horrek barnean hartu behar ditu energia kontsumitzen duten eta eraginkortasun energetikoaren, energia berriztagarrien, mugikortasun iraunkorraren eta hondakinen arloan jardutea aurreikusten duten sektore guztiak.\n2012 eta 2013. urtean, Amurrioko Udalaren isurketen inbentarioa egin da, eta Energia Iraunkorraren aldeko Ekintza Plana (PAES) zehaztu. Plan hori kontrastatu egin da, bai udaletxeko zerbitzu tekniko eta politikoekin, bai herritarrekin oro har eta bai Energiaren Euskal Erakundearekin (EEE).\n2013ko abenduaren 5eko osoko bilkuran udalbatza osoak onetsi egin zuen Amurrioko Energia Iraunkorraren aldeko Ekintza Plana, 2020rako berotegi-gasen isurketak % 20 gutxitze aldera, 2006an isuritakoei dagokienez.\nAmurrioko PAESek 70 ekintza jasotzen ditu, eragina dutenak energia-eraginkortasunean, gure mugitzeko moduan, sortzen ditugun hondakinen kudeaketan, ekoizten dugun energian… Era berean, ekintza horietan inplikatzen ditu udaleko sail guztiak, herritarrak, merkatariak eta lehen sektorea.\nAintzat hartuta 2006a ezarri dela oinarri-urte gisa eta urte horretan Amurrioko Udalak 38.555,60 tona CO2 isuri zituela, 2020rako konpromisoa berotegi-efektuko gasen isurketa % 20 gutxitzea izango litzateke. Ordea, Energia Iraunkorraren aldeko Ekintza Plana (PAES) betetzen bada, Amurrioko berotegi-gasen isurketa % 26 baino gehiago murriztuko da, eta, hala, jarritako helburua aise gaindituko da.\nBi urtero Energia Iraunkorraren aldeko Ekintza Plana zenbateraino ezarri den azaltzen duen jarraipen-txosten bat aurkezten da, Europar Batasunak Planaren betearazpenaren jarraipena eta kontrola egin dezan. Jarraian erantsita daude Amurrioko lehenengo jarraipen-txostenaren estekak. Txostena webgune ofizialean argitaratu zen.\nEnergia Iraunkorraren aldeko Ekintza Plana\nEnergia aurrezteko gida\nUra aurrezteko gida


4.0 industriaren app-storea motorrak berotzen ari da merkatura irteteko — TUlankide MONDRAGON\n4.0 industriaren app-storea motorrak berotzen ari da merkatura irteteko\n4.0 industrian ari diren enpresentzat baliagarriak diren aplikazioak dituen app store bat sortzea izan da Virtual Factory Open Operating System proiektu europarrak (vf-OS) eduki duen lorpen nagusia.\nEkimena aurtengo urrian bukatuko da ofizialki, eta IKERLAN zentro teknologikoak hartu du parte bertan.\nGarapena, Androidek edo iOSek dituzten marketplaces-en antzeko plataforma izanik, balio du software aplikazioak garatzeko, iragartzeko eta erosteko balio du, eta industriari beste zerbitzu batzuk eskaintzeko ere bai. Gainera, esan daiteke ia prest dagoela merkatura ateratzeko.\nUne hauetan, proiektuaren hainbat bazkide lanean ari dira enpresa berri bat sortzeko. Enpresa Digital Factory Solutions (DFS) deituko da, eta plataformaren hardwareko eta softwareko azpiegitura osoa egongo da bertan, ustiapen komertziala erraztuko duelarik.\n“Software garatzaileei zuzenduta dago vf-OS plataforma, fabrikazio ingurunerako aplikazioak sortuko baitituzte (vApp) eta vf-Osen marketplacen gorde eta argitaratuko. Garapena, halaber, 4.0 industrian ari diren fabrikazioko eta logistikako enpresei zuzenduta dago, bertan jada existitzen diren aplikazioak erosi ahal izango baitituzte edo aplikazio berriak garatzeko eskatu beren premia berezien arabera”, ziurtatu du Eduardu Saizek, IKERLANen ekimena koordinatzen duen pertsonak.\nApp-store honek, gainera, aukera ematen die vf-OS marketplaceren bitartez beren produktuak saldu nahi dituzten enpresa teknologikoei software garatzaileek gailuetara (sentsoreak, PLCak, etab.) eta negozio aplikazioetara (ERP, SCM, CRM, etab.) konektatzeko erabili ahal izango dituzten driverrak eta APak plataforman salgai jartzeko.\nBukatzeko, plataforma aukera bat da internet zerbitzuak, datuak lainoan ostatatzeko zerbitzuak eta negozio aholkularitza hornitzen dituzten enpresentzat.\n“Plataformaren funtzionaltasuna erakusteko, industriako hiru kasu zehatzen 15 vApp garatu dira ekimenaren barruan, eta konpontzea lortu da: eguzki plaken muntaketa lerroen mantentze lanetarako zerbitzuarekin lotutako fabrikazio-arazoak, eraikinak egiteko materialen harrera eta produktu plastiko-metalikoen diseinuan eta fabrikazioan diharduten enpresen arteko lankidetza.”, gaineratu du adituak.\nMondragon Assembly euskal enpresan inplementatu da industriako kasu horietako bat, eta bere helburua izan da bere bezeroentzat fabrikatzen dituen eguzki plaken muntaketa lerroen mantentze lanetarako zerbitzua hobetzea. Horretarako, 5 vApp garatu dira bere lerroetako akatsak iragarri, antzeman eta kudeatzeko, ordezko piezen kudeaketa hobetzeko, mantentze lanen egutegiak definitzeko eta ekoizpenaren jarraipenerako adierazleen monitorizaziorako.\nI+Gri laguntzeko EBk duen Horizonte 2020 programak finantzatu du vf-OS proiektua. 7,75 milioi euro baino pixka bat gehiagoko aurrekontua eduki du, eta Factories of the Future ekimenaren baitan kokatzen da, etorkizuneko fabrikak esaten zaienentzat balio erantsi handiko teknologiak garatzera zuzenduta baitago. Proiektua ICE (Information Catalyst for Enterprises) enpresa britainiarrak gidatu du, 2016ko urriaren 1ean hasi zen eta Europako 6 herrialdetako beste 11 erakunderen parte hartzea eduki du, IKERLANenaz eta Mondragon Assemblyrenaz gain.\nKooperatibak Ukrainako gerraren eta garraiolarien grebaren ondorioak jasaten ari dira\nKonfekoop-ek, Euskadiko Kooperatiben Konfederazioak, kooperatiben egoerari buruzko azterketa sektoriala egin du, Eusko Jaurlaritzako ordezkariekin egingo den bilerari begira. Gainera, datu horiek izango dira egoera ekonomiko zailari aurre egiteko estrategia prestatzeko oinarria.


Kadete Mutilak 2017/03/08 TAKE Iurre Taberna - Bilbao Unamuno (argazkia: unamunosk.com)\nZazpigarren jardunaldia jokatu ondoren, Loiola Indautxu 01ek zazpigarren garaipena erdietsi du 68-57ko emaitzarekin Fundacion 5+11 A mendean hartu eta gero. Bilbotarrek ez zuten erraz izan garaipena lortzeko, izan ere arabarrak beti markagailuan bizirik izan ziren, baina azkenean ezin izan zuten garaipenarengatik lehiatu.\nBigarren postuan da Bilbao Unamuno, Easo 01 Begitek 58-76ko emaitzarekin mendean hartu eta gero. Lehen laurden berdintsu baten ondoren (21-23), bilbotarrek 9-17ko partziala lortu zuten, eta donostiarrak partidan sar ez zaitezen, hirugarren laurdenean 12-21eko partzialarekin partida erabat apurtzea lortu zuten.\nAzkenik, jardunaldia La Salle Bilbaoren lehen garaipenarekin amaitu da 73-69ko emaitzarekin TAKE Iurre Taberna mendean hartu eta gero. Partida berdintsua izan zen hasieratik, non azken minutuetan erabaki zen partida. Bertan, joaneko partidako averagea ere aintzat hartu zuten bi taldeek, eta azkenean garaipena etxekoentzat izan bazen ere, gipuzkoarrek joanekoan lortutako zazpi puntuko abantaila mantentzea lortu zuten.\nGrupo Zaher ISBk lidertzan sendo darrai\nGrupo Zaher ISBk ere garaitezin darrai Easo 02 Adarraren aurka 69-51eko emaitzarekin mendean hartu eta gero. Orain hiru garaipeneko aldea dauka donostiarrekiko, eta hauek baino bat gutxiago dauka Fundacion 5+11 B, bigarren postuan, ATE Asesores Araberri 58-39ko emaitzarekin menderatu eta gero. Azkenik, Urgatzik bigarren posturako lehian darrai, donostiarrekin berdindurik Corazonistas 40-79ko emaitzarekin menderatu eta gero.


Ordizia Hiri Hezitzailea - Helburuak\nOROKORRAK, ORDIZIA HIRI HEZITZAILEA\nHiria Hezitzailea dela diogunean, zera adierazi nahi dugu: hezitzailea izan nahi duen intentzioa bere baitan kokatzen duela. Asmo honek konpromiso politiko bat eskatzen du, baina ezinbestean hiritarren konpromisoa ere erantsi beharko dio. Elkarrekin, hiritarrak eta Administrazioa, hiru mailatako lanari, behintzat, ekin beharko liokete Hiri Hezitzaileen printzipioetan ageri den bezala:\nInformazioaren azalpen egokia eta gardena.\nBeharren ebaluazioa, proposamen eta ekintzak etorkizunean garatzeko.\nBELAUNALDIN ARTEKO ELKARTRUKEA\nGazte eta zaharren arteko elkar ezagutza garrantzitsua da gure proiektuan. Elkar ezagutu eta aurreiritziak baztertuz kooperazio eta lankidetzan aritzea da helburu nagusi bat. Horretarako hauek dira helburu zehatzagoen zerrenda:\nBelaunaldien arteko ulermena eta errespetua landu\nGazteak partizipazioan eta kooperazioan hezi\nHelduak, jubilatuak, ekimen solidariotan sustatu\nZahar eta helduen esperientzia aprobetxatu gazteei eskaintzeko.\nGazteen esperientzia helduei eskaini.\nElkarrekin ekimen batzuk antolatu\nEuskara eta euskal kulturaren inguruan egiten diren ekimenak suspertu eta bultzatu (Euskaren eguna…), euskara denon altxorra dela azalduz .\nHerrian dauden Kultur eta euskararen inguruko elkarteak eta ekimenak beste elkarteetara eta ikastetxeetara gerturako:\nEuskaren Eguna, Korrika…bezalako ekimenak denon artean koordinatu.\nHerri identitatea erreferente izan. Ordiziako tradizioak, ohiturak bultzatu.\nEuskarazko programak etorkinentzat. Euskal hizkuntza atzerriko jendeari ere hurbildu.\nEmakumeen inguruan herritarren jarrera hezi, errespetua eta sentsibilitatea aldarrikatuz.\nEmakumeen inguruan lanean ari direnen elkarren arteko harremana suspertu.\nElkarrekin lan egin.\nOrdiziar gazte, heldu eta nagusiei, emakumeen inguruko ekimen ezberdinak proposatu bertan parte hartu dezaten.\nOrdizian dauden Elkarte eta taldean elkarrekin aritzeak badu bere garrantzia. Gure proiektuan elkarrekin lanean jardun duten talde batzuen kooperazioa azpimarratu nahi dugu. Horrela helburu hauek lortuko ditugu:\nElkarte eta eragileen arteko ezagupena hobetu\nElkar kooperazioa eta trukaketa indartu\nEkintza batzuk elkarrekin antolatu\nEkintza batzuen transbertsalitatea landu


Iritzia: '(In)Komunikazioa' - - Zarauzkohitza.eus\nJesus Mari Olaizola 'Txiliku' 2022-06-16 13:08\nIrakurri hemen Jesus Mari Olaizola Txiliku-k Urola Kostako HITZA-ko Puntuka atalerako idatzitako artikulua.\nKomunikatzaile ona zen gure Mikel Laboa ahaztezina, ondo aukeratzen zituen esan beharrekoak gu denontzat haiek kantatzen hasi aurretik. Eta bazuen kezka berezia komunikazioaren bideak behar bezalakoak izan zitezen, zuzenak eta egokiak. Ez dira gaur goizekoak haren komunikazio inkomunikazio emanaldiak, baina, urek asko korritu badute ere, hor dago gaur egun ere komunikazio ezaren mamua gure artean.\nEsan eta errepikatu digute, behin eta berriro, azken urteetan inoiz baino gehiago garatu direla komunikaziorako tresnak, edozeinen eskuetan daudela. Eta hori hala dela erakusteko, edonork erabil dezakeen tresnatxo bat jarri digute eskuen artean, jostailu bat, eta engainatu gaituzte, beste behin, esanez sakelako telefonotxo horren bidez errazago eta hobeto komunikatuko garela. Ezin ukatu tresna egokia dela, eta milaka mesede egiten dizkigula, baina ezin ahaztu tresna bat baino zerbait gehiago behar dugula komunikatu ahal izateko.\nBestalde, tresna hori amorrazio bide galanta ere izan daiteke behin baino gehiagotan. Nik ez dakit zuei zer gertatzen zaizuen, baina niri ez zait egunik joaten norbaitek deitu eta zerbait saltzen saiatzen ez denik. Egunero bada norbait telefoniako konpainiaz aldatzeko, seguru merkeago bat egiteko edo beste edozein istorio eskainiz deika aritzen dena. Beti dago aukera telefono ezezagunetik datozen deiei ez erantzuteko, baina arreta faltagatik, edo dei baten zain egoteak sortzen duen urduritasuna dela medio, deia jaso eta... isiltasun unetxo bat, halako klik soinu berezia, eta hor da zeru urdineko ortzi-sail bat saldu nahi dizun norbaiten ahotsa.\nEzer esan gabe deia moztea gogorra egiten da, gizabide eskasekoa, eta amorrazio maila handia eskatzen du horrelako zerbait egiteak. Ezeren beharrik ez duzula esatea, gezurretan jarduteaz gain, alferrikakoa izan ohi da, lehen mailako, nahiz ukaziozkoa, komunikazioari bidea irekiz gero sokari tiraka hasten baitira beste aldetik halako batean norbait amarratuko ote duten itxaropenarekin (gainera, segundo bakoitzak kontatzen du gaizki ordaindutako eta esker txarreko horrelako langintza batean ari denaren- tzat).\nDeiaren lazoan lepoa sartuta zaudenean, bada beste estrategia bat ere, askotan emaitza onak ematen dituena: euskaraz aritu etengabean, beste aldetik datorren hitz-jarioa ulertuko ez bazenu bezala. Hala ere, joko hori ezin da utzi nor lehenago aspertuko; beti duzu zeuk moztu beharra komunikazioa, bestea lanean ari da denborak korritzen duen bitartean. Zeuk eten behar elkar/bakarrizketa, pentsatuz oraingoan etete horrek baduela gizalege gehixeago, ez-ulertuarena bada hausturaren aitzakia.\nDena dela, ez uste izan ez direla saiatuko, beste aldetik, inkomunikazio-egoera horri etekina ateratzen. Esaterako, lehengo batean horrelako dei bati aurre egiteko ari nintzen jo eta su, euskaraz fuerte, aukeratzen noiz eten komunikaziotik ezer gutxi zuen elkarrizketa absurdo hura, beste hari-muturretik etorri zitzaidanean you english speaking man is? sinets ezinezko bat.\n–Ez, ez –egin nuen protesta nik, agian indartsuegi–. Ni euskalduna naiz.\nPentsatu nuen ingelesez bi hitz dakien edonork esango zukeela you speak english? Nondik etorria zen you english speaking man is mordoilo hura? Sintaxi hura: zu-ingelesez-hitz egin-gizon-da(zara)? ia euskaraz pentsatzea adina zen.\nHarrituta, berotasun gehiegi jarri nuen nire hitzetan, eta besteak moztu egin zuen berriketaldia. Arraioak, ez da hori maiz gertatzen!\nGero, gehixeago pentsatuta, esan nuen: "Hobe!".\nNola arraio esplikatu behar nion telefono konpainia bateko bikaintasunak eskaini beste asmorik ez zuen norbaiti komunikazio nahi hartan nire interes bakarra bere ingelesaren joskera aldrebesa eta estrainioa zela? Hori bai komunikazio inkomunikazioaren adibide garbia, Laboa jauna!


UPV/EHUk eta Bordeleko Unibertsitateak beren Mugaz Gaindiko Campusaren nazioartekotzeari bultzada berria eman diote - UPV/EHU\nUPV/EHUk eta Bordeleko Unibertsitateak beren Mugaz Gaindiko Campusaren nazioartekotzeari bultzada berria eman diote\nUrteko Mugaz Gaindiko Lankidetza Laborategi bat sortzea espero dute, eta Europako bederatzi unibertsitaterekin aliantza bat sustatu dute\nLehenengo argitaratze data: 2019/11/29\nEuskampus-Bordeaux Eguna 2019. Argazkia: UPV/EHU\n‘Le site de la Bastide’n dauka Bordeleko Unibertsitateak Kudeaketa Zientzien Unibertsitate Poloa, eta bertan ospatu dute gaur Euskal Herriko Unibertsitateak (UPV/EHU), Bordeleko Unibertsitateak, Tecnaliak eta Donostia International Physics Center-ek (DIPC) Euskampus-Bordeaux Eguna. Topaketan parte hartu dute erakunde horiek sustatzen duten Euskampus-Bordeaux Mugaz Gaindiko Campuseko 200 ikertzaile eta arduradunek.\nTopaketan birpasatu da mugaz gaindiko lankidetza honen eboluzioa. 2014an sortu zenetik, gero eta handiagoa da goi mailako hezkuntzan, ikerketan, Euskadiko eta Akitania Berriko agenteen loturan eta baterako nazioartekotzean lortzen diren emaitzen kopurua. UPV/EHUko errektore Nekane Balluerkaren aburuz, “Euskampus-Bordeaux Campusari esker, Europan dugun presentzia indartzen ari gara. Hortaz, mugaz gaindiko lankidetzako esperientzia eskaini ahal diogu Enlight aliantzari. Itun horretan parte hartzen dugu herrialde batzuetako beste zazpi unibertsitaterekin, datorren urtean unibertsitate europar bat sortzeko asmoz. Horrek erakusten du Bordeleko Unibertsitatearen lankidetza finkatu dela, eta horrezaz gain lankidetzarako bide berriak eta gero eta handizaleagoak bultzatu ahal ditugula”.\nBatik bat, edizio honetan adierazi denez, mugaz gaindiko campusak nazioarteko aldeari bultzada bat eman nahi dio. Alde batetik, Mugaz Gaindiko Lankidetza Laborategien (MGLL) ekimena sendotu da. MGLL horiek nazioarteko egitura bateratuak dira, Euskadiko eta Akitania Berriko erakunde batzuetako taldeak elkartzen dituztenak eta lau urterako jarduera programa egonkorra dutenak: ikerketa proiektu kooperatiboak, kotutoretzako tesiak, ikertzaileen egonaldiak, graduondoko prestakuntzaren sustapena. Hemendik aurrera, prozedura berri batek laborategi berriak sortzea erraztuko du, hala nola jarraipena eta urteko ebaluazioa. Dena den, berrikuntzarik garrantzitsuena da unibertsitate biek eskainiko dieten sustapen instituzionala. Hain zuzen ere, doktoratu aurreko kontratu bat eta doktoratu osteko beste bat emango zaizkie, biak ere kotutoretzan eta lau urteko epe baterako. Finantziazio hori jarduerak koordinatzeko ematen den ohikoari gehitzen zaio. “Akordio berri honek unibertsitate bien eta gure bazkideen arteko ikerketa bultzatuko du, nazioarteko proiekzioko emaitzak lortuko dituena”, adierazi dute UPV/EHUko Ikerketaren arloko errektoreorde Jose Luis Martinek eta Bordeleko Unibertsitateko Ikerketaren arloko presidenteorde Philippe Morettok. MGLL berriak sortzeko deialdia 2020ko apirilera arte egongo da irekita.\nUne hauetan, hiru Mugaz Gaindiko Lankidetza Laborategi daude martxan: fabrikazio aurreratukoa (AENIGME), eskala kuantikoko kimika eta fisika teorikokoa (QuantumChemPhys), eta matematika eta bere aplikazioetan (TRANSMATH). MGLL berri bat urteko sortzea espero da.\nHalaber, Euskampus-Bordeaux Campusean parte hartzen duten erakunde guztien nazioarteko proiekzio bateratuaren arloan, eta bereziki programa europarretan, honako hauek nabarmentzen dira, proiektu berrien artean: Environmental Contamination and Toxicology Plus Erasmus Mundus masterra (Euskal Herriko Unibertsitateak lideratua eta duela gutxi onartua); doktorego industrialeko sare europarra, non UPV/EHU eta Bordeleko Unibertsitatearekin batera Tecnaliak ere parte hartzen duen, eta ikerketa proiektu bi (bata material polimerikoen arloan (UPV/EHU eta Bordeleko Unibertsitatea) eta bestea fotonikoan (Tecnalia eta Bordeleko Unibertsitatea). Izan ere, baterako presentzia maximazatzeko “Euskampus Joint-Research Unit” sortu da, eta UPV/EHU eta Tecnalia lanean ari dira ekimen horretan. Azkenik, unibertsitate biak Enlight Unibertsitate Sare Europarra eraikitzen ari dira, beste zazpi unibertsitaterekin batera, Erasmus + Unibertsitate Europarren deialdi pilotuaren barruan.\n“Hauxe da azken urteotan Bordeleko Unibertsitatearekin batera prestatu dugun abenturarik liluragarriena, eta gure ikasleen mugikortasunean eta gizartean eragin handia izatea espero dugu”; adierazi du Euskal Herriko Unibertsitateko Garapen Zientifikoaren eta Transferentziaren arloko errektoreorde Fernando Tapiak. Bordeleko Unibertsitateko Nazioarteko arloko presidenteordeak hauxe nabarmendu du: “Enlight proiektu handizalea da, eta erakunde osoa konpormetitzen du: ikasleak, irakasleak, ikertzaileak eta zerbitzu, administrazio, kudeaketa eta gobernuko pertsonala”.\nBerrikuntzak ez dira hor eteten. Master titulu bikoitz berri bat aterako da, material polimerikoen arloan, eta POCTEFA baterako proiektua onartu da, berrikuntza pedagokikoaren arloan, ‘blue skills’ (ozeano, itsaso eta kostaldeen balorizazio eta iraunkortasunari lotutako gaitasunak) garatzeko asmoz. Proiektu hau Ocean i3 eta i3 (ikerketa+ikaskuntza+iraunkortasuna) ereduko adierazgarria da. UPV/EHUk jarri du martxan eredu hori, Garapen Iraunkorreko Helburuei laguntzeko, EHUagenda 2030en barruan.\nGainera, mugaz gaindiko lankidetza campusetik haratago doa, Euskampus-Bordeaux Egunaren edizio honetan erakutsi denez, zeren eta unibertsitateko kide eta Euskadi eta Akitania Berriko gobernuetako ordezkariekin batera (Eusko Jaurlaritzako Unibertsitateetako sailburuorde Adolfo Morais eta Akitania Berriko Kontseiluko Garraio Azpiegituren kontseilari Mathieu Bergé izan dira inaugurazioan), Bilbo eta Bordeleko udaletako ordezkariek ere parte hartu duten jardunaldian, estreinakoz. Hain zuzen ere, hiri biak hainbat ekimen garatzen ari dira, lankidetza estrategikoa bultzatzeko hitzarmenaren barruan. 2018ko apirilean sinatu zen akordio hori, eta unibertsitateek paperik garrantzitsuena dute.\nEuskal Herriko Unibertsitateak eta Bordeleko Unibertsitateak bultzatu duten Euroeskualdeko Bikaintasun Campusak unibertsitatearen arloan oso emaitza garrantzitsuak izan ditu: graduondoko bost titulazio bikoitz eta unibertsitate bien artean kudeatutako eta Erasmus Mundus zigilua duten bi nazioarteko master sortu dira, kotutoretzan 30 tesi egiten ari dira, eta beste 20 defendatu dira azken lau urteotan, mugaz gaindiko lankidetzako sareak eta ekimenak ezarri dira, hala nola hiru Mugaz Gaindiko Lankidetza Laborategi eta Euskadi-Nafarroa-Akitaniako azken deialdietan garatutako hiru proiektu, eta beste sei proiektu europar. Horrez gain, eta horregatik ere, Euskampus-Bordeaux Campusa da osagai erabakigarri bihurtu da, Euskadi-Akitania Berria-Nafarroa Euroeskualdea garatzeko 2014-2020 Plan Estrategikoan, prestakuntza, ikerketa eta ezagutzaren igorpenerako lankidetza esparrua baita, zeinak ezagutzan oinarritutako Euroeskualdea sustatzen eta nazioartekotzen laguntzen duen. Horregatik guztiagatik, Euskal Herriko Unibertsitateak eta Bordeleko Unibertsitateak 2018ko Diálogo Saria jaso zuten. Sari horrek aitortzen ditu Frantzia eta Espainiaren arteko harremanak estutzen lagundu duten pertsonen, enpresen eta erakundeen ahaleginak.\nInprimatu UPV/EHUk eta Bordeleko Unibertsitateak beren Mugaz Gaindiko Campusaren nazioartekotzeari bultzada berria eman diote


Baztanek GIISaren esperientzia erakusgarria jarri du martxan Elizondo eta Erratzun - Baztan - Erran.eus\nBaztanek GIISaren esperientzia erakusgarria jarri du martxan Elizondo eta Erratzun\nTtipi-Ttapa 2019-04-11 18:00\nBaztango Udala eta Bertan elkartearekin elkarlanean, Gordailu, Itzulketa eta Itzulerako Sistema (GIIS) esperientzia erakusgarria jarri du martxan Elizondo eta Erratzun. Argazkia: Juan Mari Ondikol\nNafarroako Gobernua, Baztango Udala eta Bertan elkartearen arteko ekimen bateratua da, ontziak baliabidea baliotsuak direla eta horiek berreskuratzea garrantzitsua dela erakusten duena\nNafarroako Gobernuak, Hondakinak Prebenitzeko eta Ekonomia Zirkularra Bultzatzeko Bulegoaren bitartez, Baztango Udala eta Bertan, Baztango Merkatari, Zerbitzu eta Ostalarien Elkartearekin elkarlanean, Gordailu, Itzulketa eta Itzulerako Sistema (GIIS) esperientzia erakusgarria jarri du martxan Elizondo eta Erratzun.\nEsperientzia 4 hilabetetakoa izanen da eta hondakinei eta haien fiskalitateari buruzko ekainaren 18ko 14/2018 Foru Legean aurreikusitako jardueren parte da, azterlan teknikoen, esperientzia erakusgarrien eta GIIS proiektu pilotuen exekuzioa jasotzen duena, eragindako alde guztien eta Nafarroako Ingurumeneko Kontseiluaren partehartze aktiboarekin.\nEkimen honekin, baztandarrei erakutsi nahi zaie ontziak baliabide baliotsuak direla eta horiek berreskuratzea garrantzitsua dela. Ontziak (3 litro baino gutxiagoko plastikozko botilak eta edarien latak) gordetzearekin, herritarrek "bertanticket-a” jasoko dute, Bertan Baztan osatzen duten denda eta enpresetan deskontuak eskuratu ahal izanen dira, ekonomia zirkularraren bertze adibide bat da, jatorrian hondakinak behar bezala kudeatzeak tokiko merkataritza eta ekonomia bultzatu ahal izanen baititu. Horrela, ingurumena zaintzeko eta tokiko merkataritzari laguntzeko sentsibilizazio-helburu bikoitza lortuko da, ekonomia zirkularraren ereduari begira.\nSistema horretarako jarritako bi makinen bidez kudeatzen da (bat Elizondon eta bertzea Erratzun), ontzien material, forma eta tamaina identifikatzen dute, sentsore optiko bati esker. Behin ontzia onartu ondoren, konpaktatu eta gorde egiten du. Makina bakoitzak 1.400 ontzi gordetzeko gaitasuna du, tamainaren arabera. Makina hauek Nafarroako Gobernuak Urbasa-Andia Parke Naturalean eta Allozko urtegian egin zituen antzeko probetan erabili ziren, sistemaren potentziala kalitatezko birziklapena bat lortzeko tresna gisa erakutsi zuten, errekuperazio-tasa handiagoa lortzea, uztailetik irailera bitartean, 1.200 kilo ontzi (102.800 ontzi) bildu eta 12.700 ticket trukatu dira, era berean, naturgune naturaletan kaltea saihestea eta herritarrak sentsibilizatzea kalitate handiko hondakinen prebentzio eta birziklatze gaian. Sistema hori Finlandian eta Alemanian erabiltzen dutenaren antzekoa da.\nGordailu, itzulketa eta itzulera\nNafarroako Hondakinen 2017-2027 Planaren barruan sartzen da GIIS esperientziak egitea hondakinak kudeatzeko modu osagarri gisa, oraingo Produktorearen Erantzukizun Sistemarekin elkarbizitzan, hondakinei eta haien fiskalitateari buruzko\nekainaren 18ko 14/2018 Foru Legeak biltzen duen moduan. Zehazki, planak, 2018rako, GIIS erregulatzeko eta ezartzeko ekimenen inplikazioak aztertzea aurreikusten du, era berean, Nafarroan erreferentziazko esperientziak ezartzearen bideragarritasuna aztertzea.\nSistema hau ontzi eta hondakin ontzien apirilaren 24ko 11/1997ko legean bildurik zegoen, ontzi hondakinak kudeatzeko tresna gisa, ekoizlearen erantzukizun eraginkor zabaldua bihurtzeko eta ontziak berreskuratzeko maila handia bermatzeko. Urte honetako urtarrilean, Espainiako Gobernuak, azaldu duenez, urte honetan azterlan bat eginen da Espainian Gordailu, Itzulketa eta Itzulerako Sistema ezartzeko aukerak eta bideragarritasuna ebaluatzeko.\nBirziklapen makina Baztanen inaugurazioa\nTtipi-Ttapa api 11 Baztan